ლამინე იამალი

**ლამინე იამალ ნასრაუი ებანა** (; დ. 13 ივლისი, 2007, ესპლუგეს-დე-ლობრეგატი, ბარსელონის პროვინცია, ესპანეთი) — ესპანელი ფეხბურთელი, „ბარსელონასა“ და ესპანეთის ეროვნული ნაკრების მარჯვენა გარემარბი. აღიარებულია მსოფლიოს ერთ-ერთ საუკეთესო ახალგაზრდა ფეხბურთელად.

## სანაკრებო კარიერა
2021 წლიდან იცავდა ესპანეთის სხვადასხვა ასაკობრივ ნაკრებთა ღირსებას. რაც შეეხება ესპანეთის ეროვნულ ნაკრებს, მისი დებიუტი ეროვნულ გუნდში 2023 წლის 8 სექტემბერს, ევროპის ჩემპიონატის შესარჩევი ეტაპის ფარგლებში, საქართველოს ეროვნული ნაკრების წინააღმდეგ გამართულ მატჩში შედგა. ლამინე იამალი მოედანზე შეხვედრის 44-ე წუთზე დანი ოლმოს ნაცვლად შემოვიდა, ხოლო 74-ე წუთზე თავის პირველ სანაკრებო მატჩში პირველი გოლიც გაიტანა.

## სანაკრებო სტატისტიკა
## მიღწევები
### საკლუბო
;  ბარსელონა 
* ლა ლიგა: 2022–23, 2024-25
* ესპანეთის თასი: 2024-25
* ესპანეთის სუპერთასი: 2025

### სანაკრებო
;  ესპანეთი 
* ევროპის ჩემპიონი: 2024

### ინდივიდუალური
* ლა ლიგის თვის მოთამაშე 23 წლამდე ფეხბურთელთა შორის: აგვისტო 2023
* ლა ლიგის სეზონის მოთამაშე 23 წლამდე ფეხბურთელთა შორის: 2023–24
* ''Tuttosport's* ყველაზე ახალგაზრდა დაჯილდოვებული: 2023
* Globe Soccer Awards – საუკეთესო დამწყები მოთამაშე: 2024
* IFFHS-ის უეფა-ს მამაკაცთა ახალგაზრდული (20 წლამდელთა) სიმბოლური გუნდი: 2023
* უეფა-ს ევროპის 17 წლამდე ფეხბურთელთა ჩემპიონატის საუკეთესო ბომბარდირი: 2023
* უეფა-ს ევროპის 17 წლამდე ფეხბურთელთა ჩემპიონატის სიმბოლური გუნდი: 2023
* ლა ლიგის თვის გოლი: 2024 წლის მარტი
* ოქროს ბურთი *მეორე ადგილი'': 2025

## ფაქტები
* 2024 წლის მაისის ბოლოს ლა ლიგის საუკეთესო ახალგაზრდა მოთამაშედ „ბარსელონას“ 16 წლის გარემარბი ლამინ იამალი დასახელდა, რომელმაც ჩემპიონატის 37 მატჩში ხუთი გოლი გაიტანა და ამდენივე შედეგიანი გადაცემა შეასრულა.
* 2023 წლის 8 სექტემ­ბერს საქართველოს ნაკრების წინააღმდეგ ესპანეთის ეროვნულ ნაკრებში ლამინ იამალის დებიუტი შედგა 16 წლისა და 57 დღის ასაკში, რის შედეგადაც იგი „ფურია როხას“ ისტორიაში ყველაზე ახალგაზრდა ფეხბურთელი გახდა და გავის რეკორდი გააუმჯობესა. ამასთან, ლამინმა გოლიც გაიტანა და, OptaJose-ს ინფორმაიცით, ისტორიაში მე-3 ყველაზე ახალგაზრდა მოთამაშე გახდა, ვინც ევროპული ქვეყნისთვის გოლი გაიტანა.
* 16 წლისა და 38 დღის იამალი გახდა ყველაზე ახალგაზრდა მოთამაშე, რომელმაც „ბარ­სე­ლო­ნას“ მაისურით ლა ლიგის თამაში ძირითადი შემადგენლობიდან დაიწყო.
* ლამინე იამალმა 2023–24 წლების სეზონში ყველაზე მეტი წარმატებული დრიბლინგი შეასრულა ტოპ 5 ქვეყნების ჩემპიონატებში. პორტალმა Sofascore-მა შეადგინა საუკეთესო დრიბლიორების რეიტინგი იმ მოთამაშეებს შორის, რომლებსაც ამ სეზონში დრიბლინგის მინიმუმ 50 მცდელობა ჰქონდათ. „ბარსელონას“ 16 წლის გარემარბმა დრიბლინგების 70.6 პროცენტის რეალიზება შეძლო — 51-დან 36 წარმატებული დრიბლინგი. რეიტინგში მეორე ადგილზეა ჟოაო კანსელო, მესამეზე — ბრუნო გიმარაეში.
* 16 წლის და 362 დღის ლამინე იამალი გახდა ყველაზე ახალგაზრდა ფეხბურთელი, ვინც მსოფლიოს ან ევროპის ჩემპიონატის ნახევარფინალში ითამაშა. მან გააუმჯობესა პელეს (17 წლის და 244 დღის) რეკორდი, რომელიც დამყარდა 1958 წელს, ასევე საფრანგეთთან მატჩში.
* 16 წლის და 362 დღის ლამინე იამალი გახდა ყველაზე ახალგაზრდა ფეხბურთელი, რომელმაც დაამხო პელეს (17 წლის და 239 დღის) კიდევ ერთი რეკორდი.

## რესურსები ინტერნეტში
* ლამინე იამალი — „ბარსელონას“ ოფიციალურ საიტზე
* ლამინე იამალი — ესპანეთის ფეხბურთის ფედერაციის ოფიციალურ საიტზე
* ლამინე იამალი — UEFA-ს ოფიციალურ საიტზე

## სქოლიო
კატეგორია:დაბადებული 13 ივლისი
კატეგორია:დაბადებული 2007
კატეგორია:ესპანელი ფეხბურთელები
კატეგორია:ბარსელონის ფეხბურთელები
კატეგორია:ესპანეთის ნაკრების ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:2024 წლის ევროპის საფეხბურთო ჩემპიონატის ფეხბურთელები
კატეგორია:ევროპის ჩემპიონები ფეხბურთში
კატეგორია:ცოცხალი ადამიანები